open-index/open-wikipedia-markdown huggingface dataset:
Jeseter

thumb|''Acipenser oxyrinchus oxyrinchus''

**Jeseter** (v dávnej slovenčine: *keser*, *stora*; lat. *Acipenser* L., 1758) je rod chrupkokostnatých rýb z čeľade jeseterovité (*Acipenseridae*).

## Druhy
* jeseter veľký/staršie: jeseter obyčajný (*Acipenser sturio*) – v dávnej slovenčine nazývaný obecná stora, krsok, jeseter, jeseter obecný
* jeseter malý (*Acipenser ruthenus*) – v dávnej slovenčine nazývaný štír, kečega, lososový keser, kocziha, steľaď, sterleť, keser malý
* jeseter amurský (*Acipenser schrenckii*)
* jeseter biely (*Acipenser transmontanus*)
* jeseter čínsky (*Acipenser sinensis*)
* jeseter hladký (*Acipenser nudiventris*) – v dávnej slovenčine nazývaný tuka, tok, tokovina, hladký keser, obyčajný keser, keser hladký, keser šíp
* jeseter hviezdnatý (*Acipenser stellatus*) – v dávnej slovenčine nazývaný seuruga, vyzovitý keser, sevruha, keser hviezdnatý
* jeseter jadranský (*Acipenser naccarii*)
* jeseter kórejský (*Acipenser dabryanus*)
* jeseter krátkonosý (*Acipenser brevirostrum*)
* jeseter ostronosý (*Acipenser oxyrinchus*)
*jeseter zálivový (*Acipenser desotoi*) – považovaný aj za poddruh či synonymum jesetera ostronosého
* jeseter perzský (*Acipenser persicus*) – považovaný aj za poddruh jesetera ruského
* jeseter jazerný (*Acipenser fulvescens*)
* jeseter ruský/staršie: jeseter Güldenstädtov (*Acipenser gueldenstaedtii*)
* jeseter kolchidský (*Acipenser colchicus*) – považovaný aj za poddruh jesetera ruského alebo jesetera perzského
* jeseter zelený (*Acipenser medirostris*)  - považovaný aj za synonymum jesetera sachalinského
* jeseter sachalinský (*Acipenser mikadoi*) - považovaný aj za synonymum či poddruh jesetera zeleného
* jeseter sibírsky (*Acipenser baerii*)
* jeseter japonský (*Acipenser multiscutatus*)

## Vyza
Historicky sa do rodu jeseter zaraďoval aj dnešný rod vyza (Huso). Rovnaké zaradenie rodu vyza vyplýva aj zo štúdií z posledných rokov – druhy Huso dauricus (vyza amurská/malá) a Huso huso (vyza veľká) by teda bolo vhodné znova nazývať Acipenser dauricus a Acinpenser huso.

## Zdroje
* 
* 
* ACIPENSERIDAE – sturgeons. Mikko‘s Phylogeny Archive. Prístup: 2016-09-02. dostupné online
*VASIĽEVA, D.; VASIĽEV, V. P.; SHEDKO, S. V. a NOVODMODNY, G. V. "The Revision of the Validity of Genus *Huso* (Acipenseridae) Based on Recent Morphological and Genetic Data with Particular Reference to the Kaluga H. dauricus". In: Journal of Ichthyology, roč. 49, č. 10, str. 861–867 dostupné online 
* PENG, Z.; LUDWIG, A.; WANG, D.; DIOGO, R.; WEI, Q.; HE, S.. "Age and biogeography of major clades in sturgeons and paddlefishes (Pisces: Acipenseriformes)." In: Molecular Phylogenetics and Evolution,  42 (apríl 2007), str. 854–862 https://www.researchgate.net/publication/6641750_Age_and_biogeography_of_major_clades_in_sturgeons_and_paddlefishes_Pisces_Acipenseriformes

## Iné projekty

Kategória:Jeseterovité
Osmanlıspor

**Ankara SAŞ** je turecký futbalový klub hlavného mesta Ankara.Hrá v tureckej najvyššej súťaži. Klub pôsobí vo viacerých športoch ako bedminton, basketbal, box, hádzaná, hokej, džudo, wrestling, stolný tenis, hlavný je však futbal.

## História klubu
Počas svojej histórie sa názov klubu viackrát menil. Prvý názov od založenia v roku 1978 bol *Ankara BS*. V roku 1994 sa klub premenoval na *Ankara BB*. V roku 1998 sa názov prehodil a vznikol *BB Ankaraspor*. Od roku 2005 po súčasnosť je názov Ankara Spor A.Ş.
Modrá a biela farba klubu predstavujú silu a dôstojnosť. Ako symbol klubu bol vybratý anatolijský leopard.
Mestské časti Sečoviec

**Mestské časti Sečoviec** nie sú samosprávnymi jednotkami s vlastnými miestnymi úradmi a starostami, ale sú spravované spoločne mestským úradom na čele s primátorom mesta. Sečovce má dve mestské častiKochanovce (od roku 1948) a Albinov (od roku 1951).

## Kochanovce

Kochanovce boli pôvodne samostatnou obcou s vlastným richtárom a obecnou radou, avšak existenčne veľmi naviazanou na Sečovce. Snahy o jej zlúčenie so Sečovcami spadajú ešte do obdobia prvej ČSR. K pripojeniu ale došlo až po druhej svetovej vojne, na základe uznesenia Miestneho národného výboru (MNV) v Sečovciach č. 20/47 z 9. mája 1947, ktorému predchádzalo uznesenie MNV v Kochanovciach č. 8 a 19/47. Samotnému zlúčenie sa vykonalo 1. apríla 1948, pričom bolo oslávené slávnostným sprievodom mestom. V&nbsp;čase zlúčenia rozloha katastrálneho územia Kochanoviec činila 859 ha a počet domov bol 194.

Ústrednou ulicou mestskej časti je Kochanovská ulica, ktorá je cestou I/19, resp. E50. Ďalšie ulice sú: Dukelská, Gorkého, Ulica Jána Horňáka, Mostová, Sládkovičova, Železničná.

## Albinov
náhľad|List mjr. Lebedeva z 9. apríla 1945

V 20. storočí sa spomína ako „osada Albinov“, ktorá oplývala samostatným administratívnym postavením, čomu nasvedčuje aj úradný list sovietskeho majora Lebedeva adresovaný starostovi osady (resp. obce) Albinov () 9. apríla 1945 (pozri obrázok vpravo). Taktiež je známe, že Ján Danko bol istý čas starostom Albinova.

V roku 1951, počas funkčného obdobia predsedu MNV v Sečovciach J. Rončinského (19501952), bol Albinov administratívne zaradený ako mestská časť pod správu Sečoviec.

## Poznámky


## Referencie

## Literatúra
**Monografie**
* [
* 

**Príspevky v monografiách**
* 
* 

**Články v periodikách**
* 

**Internetové zdroje**
* 

## Externé odkazy
* Mestské časti – oficiálna webová stránka mesta Sečovce


Kategória:Sečovce
Atila (kráľ)

náhľad|Rekonštrukcia Atilu

**Atila** alebo **Attila** (* asi 406 – † 453), prezývaný *Bič Boží* bol od roku 434 až do svojej smrti kráľom Hunskej ríše, ktorá vznikla v súvislosti so sťahovaním národov a ktorá sa rozprestierala od Nemecka po rieku Ural a od Dunaja po Baltské more.

Napadol Rímsku ríšu, známou sa stala bitka na Katalaunských poliach.

## Pozri aj
* Bitka na Katalaunských poliach

## Iné projekty

Kategória:Nepriatelia a spojenci starovekého Ríma
Kategória:Úmrtia v 453
Modelárstvo

**Modelárstvo** je technická oblasť ale i forma trávenia voľného času, ktorá sa zaoberá zhotovovaním trojrozmerných modelov existujúcich alebo projektovaných objektov. Môže ísť o stavby, stroje, dopravné prostriedky a podobne.

Vo svojej podstate sa dá tejto oblasti priznať rozdelenie na funkčné a statické modelárstvo. Modelárstvo môže byť náplňou koníčka, ale aj profesie, napríklad v oblasti výroby modelov slúžiacich na formy pre výrobu laminovacích a odlievacích technológií výroby. Často pri návrhu výrobných liniek, architektonických riešení, výskumných projektov v automobilovom, lodnom, alebo leteckom priemysle. V týchto oblastiach je modelárstvo súčasťou dizajnérstva.

Modelárstvo ako koníček je predsa len najznámejšie a delí sa na niekoľko základných odborností:
* letecké modelárstvo
* kozmické modelárstvo (modely rakiet)
* automobilové modelárstvo
* lodné modelárstvo
* železničné modelárstvo
* plastikové modelárstvo
* papierové modelárstvo

Tieto odbornosti sa potom ďalej delia na pododbornosti. Na Slovensku je väčšina modelárskych odborností zastrešená organizáciou.

## Externé odkazy
* Zväz Modelárov Slovenska 
* Príspevky o modelárstve
* Letecko-raketomodelárska asociácia Slovenska

Kategória:Hobby
Ranger

**Ranger** môže byť:
* príslušník policajných zložiek v USA, pozri Texas Rangers
* sídlo v USA, pozri
**Ranger (Georgia)
**Ranger (Indiana)
**Ranger (Missouri)
**Ranger (Texas)
**Ranger (Západná Virgínia)
* v kozmonautike: program pre výskum mesiaca, pozri Program Ranger
* vo vojenstve:
**trieda lietadlových lodí USA, pozri Ranger (trieda lodí)
**lietadlová loď USA, pozri USS Ranger (CV-4)
Rodozmena

**Rodozmena** alebo **metagenéza** je taký spôsob rozmnožovania rastlín, pri ktorom dochádza k striedaniu  pohlavnej (gametofyt) a nepohlavnej generácie (sporofyt).

Gametofyt (pohlavná fáza alebo taktiež pohlavná generácia, či pohlavný stupeň) vytvára mnohobunkové pohlavné orgány nazývané  gametangiá. V gametangiách, ktoré sú rozlíšené na samčie pohlavné orgány plemenníček (antherídium) a samičie pohlavné orgány zárodočník (archegónium), vznikajú pohlavné bunky (gaméty). Samčie gaméty sú buď obrvené a pohyblivé spermatozoidy (vývojovo primitívnejšie), alebo nepohyblivé spermatické bunky (vývojovo mladšie). Samičie gamety sa nazývajú vajcové bunky alebo oosféry (v archegóniu je jedna oosféra). Gaméty sú haploidné – ich splynutím vzniká diploidná zygota, z ktorej vyrastá sporofyt.

Sporofyt (nepohlavná fáza alebo taktiež nepohlavná generácia, či nepohlavný stupeň) vytvára častice, ktorými sa rastlina rozmnožuje a rozširuje buď výtrusy (spóry) (výtrusné rastliny), alebo semená (semenné rastliny). Sporofyt je síce diploidný, ale vo výtrusniciach vznikajú redukčným delením haploidné výtrusy. Zo spóry následne za vhodných podmienok vzniká gametofyt. U izosporických rastlín je väčšinou gametofyt obojpohlavný, u heterosporických rastlín jednopohlavný (mikrospóra vyklíči do mikrogametofytu a na ňom sa zakladajú antheridiá; makrospóra do makrogametofytu a na ňom archegoniá). Podobne sú rozlišované u heterosporických rastlín aj prvorasty (prothalia).

Z hľadiska morfológie môže metagenéza byť:
#izomorfná (rovnakotvará) – gametofyt a sporofyt sa morfologicky nelíši;
#heteromorfná (rôznotvará) – gametofyt a sporofyt sa morfologicky líši.

Vo vývoji vyšších rastlín došlo k postupnej redukcii gametofytu a k prevahe sporofytu.

## Rodozmena machorastov
Machorasty sa rozmnožujú spórami, ktoré sú haploidné (majú iba jednu chromozómovú sadu). Z haploidnej spóry vyrastie protonema – prvoklík. Z neho vznikne haploidný zelený gametofyt schopný fotosyntézy. Na gametofyte sa vytvoria pohlavné orgány – gametangiá: samičie archegóniá a samčie anterídiá. V archegóniách sa tvoria vajcové bunky a v anterídiách spermatozoidy, ktoré cez vodné prostredie preplávajú k vajcovej bunke. Spermatozoid oplodní vajcovú bunku, čím vznikne diploidná zygota (s dvoma chromozómovými sadami). Zo zygoty vyrastie diploidný sporofyt, ktorý nemusí byť zelený. Sporofyt obsahuje výtrusnicu, v ktorej je výtrusorodé pletivo a niekedy aj elatéry, čo sú útvary na rozširovanie výtrusov. Vo výtrusnici prebehne redukčné delenie (meióza) a vzniknú haploidné spóry.

Kategória:Botanika
Kategória:Rozmnožovanie
Komárov (Bratislava)

náhľad|Kostol sv. Jozefa v Komárove, časti Podunajských Biskupíc
**Komárov** (, ) bola pôvodne samostatná obec na pravom brehu Malého Dunaja, ktorá bola v polovici 20. storočia  pripojená k Podunajským Biskupiciam, ktoré sú od roku 1972 súčasťou Bratislavy.

## Názvy
Doložené slovenské názvy:
*od 1927 dodnes: Komárov
*1933: Komarov (možno preklep)

Doložené maďarské názvy: 
*1341 Zunyugd (Horváth 1990 tento doklad neuvádza)
*1441 Zwnyg, Zwnywg (Horváth 1990 tento doklad neuvádza)
*1471 Zunyok
*1562 Zwnyogd
*1628 Suniokh
*1639 Szuniogde
*1718 Szunyogh
*1773 a od 1808 dodnes: Szunyogdi (Vlastivedný slovník uvádza bez uvedenia roka aj variant Szúnyogdi)
*1783 Szunӳogdÿ 
*1786 Sunyogdi
Uvedené maďarské názvy pochádzajú od maďarského slova szúnyog - komár.

Doložené nemecké názvy:
*1378 Muckendorf
*1436 Mukchendorff
*1439 Mokchendarff, Mockndarif, Mokkendarf, Mukkendorf
*1459 Muksdarff,
*1593 Mughendorf
*1773 Mukendorff
*1796 Münchendorf
*1783 Mukendorf
*1786 Mückendorf
*od 1808 dodnes: Muckendorf (Vlastivedný slovník uvádza bez uvedenia roka tvar Muckendorff)
Uvedené nemecké názvy pochádzajú od slova Mücke - komár.

## Dejiny
Podľa Vlastivedného slovníka sa sídlo spomína prvýkrát v roku 1341 "v ohraničení chotára Podunajských Biskupíc". Horváth 1990 uvádza prvú zmienku až k roku 1378.

V roku 1378 sa sídlo spomína ako poddanská dedina ostrihomského arcibiskupstva, do ktorého patrila až do konca feudalizmu.

V roku 1441 sa objavuje meno richtára Mikuláša (*Nicolao villico de Zwnyg*).

Počas Betlenovho povstania sa v roku 1620 sídlo takmer vyľudnilo a následne sa tu v polovici 17. storočia usadili noví kolonisti.

Pri požiari v roku 1847 celé sídlo vyhorelo.

V polovici 20. storočia (zdroje uvádzajú konkrétne rok 1950, rok 1943 či rok 1944) bol Komárov pripojený k obci Podunajské Biskupice, čím prestal byť samostatnou obcou.

## Obyvateľstvo v 19. a 20. storočí
V roku 1828 tu bolo 47 domov a žilo tu 341 obyvateľov, v roku 1855 383 obyvateľov a v roku 1884 481 obyvateľov.

V roku 1921 mala obec 615 obyvateľov (93 % Maďarov). Obyvateľstvo tvorili prevažne katolíci.

## Pamiatky
Kostol svätého Jozefa bol postavený v neskororenesančnom slohu v roku 1681. Dal ho postaviť ostrihomský arcibiskup Juraj Slepčiansky-Pohronec údajne na mieste staršieho kostolíka.

## Referencie

Kategória:Obce začlenené do Bratislavy
Jozef Iľko

RNDr. **Jozef Iľko**, CSc. (* 28. február 1939, Lastovce) je slovenský meteorológ, známy dlhodobým prezentovaním a komentovaním predpovedí počasia v rozhlase a televízii.

## Životopis
Narodil sa v šesťčlennej rodine v obci Lastovce na východnom Slovensku. V roku 1961 úspešne ukončil štúdium meteorológie na Prírodovedeckej fakulte Univerzity Komenského v Bratislave a bol mu udelený titul promovaný fyzik. Titul doktora prírodných vied (RNDr.) získal na Masarykovej univerzite v Brne a vedeckú hodnosť kandidáta vied fyzikálno-matematických vied získal na Karlovej univerzite v Prahe. Po dvoch rokoch základnej vojenskej služby, kedy slúžil ako meteorológ na vojenskom letisku, začal pracovať v Hydrometeorologickom ústave (od roku 1982 názov Slovenský hydrometeorologický ústav), kde pôsobil ako vedúci Meteorologickej služobne letisko Sliač. V rokoch 19821987 zastupoval Česko-Slovensko v pracovnej skupine Svetovej meteorologickej organizácie v Ženeve.

Je autorom nepublikovaného *Atlasu svetového počasia*, viacerých vedeckých článkov a popularizačných diel, napr. *[[Minilexikón meteorológie|Minilexikónu meteorológie]]* (1990). Od januára 1982 do jesene 1997 účinkoval v televízii ako meteorológ, prezentujúc predpovede počasia v reláciách *Aktuality* a *Haló, tu redakcia TN* Československej televízie resp. od roku 1991 v Slovenskej televízii a neskôr, od septembra 1999 v relácii *[[Teleráno]]* Televízie Markíza, v ktorej vystupuje dodnes. Účinkoval tiež v Slovenskom rozhlase (rozhlasové stanica Rádio Slovensko, Rock FM Rádiu a Rádiu EXPRES. Bol známy reláciami, v rámci ktorých mohli diváci resp. poslucháči telefonovať do štúdia a spýtať sa ho na predpoveď počasia kdekoľvek vo svete, na čo využíval svoj *Atlas svetového počasia*.

Od roku 1994 je vdovcom. Má dve dcéry, staršia pracuje v počítačovej spoločnosti, mladšia Katarína Rašlová je lekárkou.

Pri príležitosti 84. narodenín TV Markíza pomenovala po Jozefovi Iľkovi most na jazierku pred budovou televízie v Záhorskej Bystrici.

## Referencie

## Odporúčaná literatúra
* 
* 

Kategória:Narodenia v 1939
Kategória:Žijúci ľudia
Kategória:Slovenskí meteorológovia
Kategória:Absolventi Prírodovedeckej fakulty Univerzity Komenského
Kategória:Absolventi Karlovej univerzity
Kategória:Osobnosti z Lastoviec
Kategória:Absolventi Masarykovej univerzity
Stanislav Jankovič

Gen. JUDr. **Stanislav Jankovič** (* 19. február 1963, Skalica) je bývalým viceprezidentom Policajného zboru.

## Životopis
Členom Zboru národnej bezpečnosti sa stal v roku 1984. V roku 1988 ukončil dôstojnícku školu v Bratislave. V rokoch 1996 až 2001 študoval na Akadémii Policajného zboru v Bratislave, v odbore bezpečnostných služieb. V období rokov 2003 až 2006 pracoval ako zástupca riaditeľa Krajského riaditeľstva Policajného zboru v Bratislave. 7. augusta 2006 bol vymenovaný za viceprezidenta PZ SR.

## Referencie

## Externé odkazy
Stanislav Jankovič v online rozhovore o novom cestnom zákone

Kategória:Narodenia v 1963
Kategória:Žijúci ľudia
Kategória:Osobnosti zo Skalice
Kategória:Slovenskí policajti
Kategória:Slovenskí policajní generáli
Kategória:Absolventi Akadémie Policajného zboru
Michal Kopčik

plk. Mgr. **Michal Kopčik** (* 9. december 1969, Prešov) je býval prvý viceprezident Policajného zboru.  

## Životopis
Členom Policajného zboru sa stal v roku 1991, kedy pôsobil v pohotovostnom útvare v Košiciach. V roku 1994 ukončil dôstojnícku školu v Bratislave. V rokoch 1994 až 1999 študoval na Prešovskej univerzite, v odbore personálneho manažmentu. V období rokov 1998 až 2004 pracoval na protidrogovom oddelení Národnej protidrogovej jednotky Policajného zboru v Prešove, neskôr v oblasti boja proti organizovanej kriminalite a boja proti nelegálnej migrácii taktiež v Prešove. 7. augusta 2006 bol vymenovaný za prvého viceprezidenta PZ SR. Od 1.6.2011 bude pôsobiť ako policajný pridelenec SR v Chorvátsku.

## Referencie

Kategória:Slovenskí policajti
Kategória:Osobnosti z Prešova
Kategória:1. viceprezidenti Policajného zboru
Zoznam europoslancov SR (2004 – 2009)

V Európskom parlamente pôsobili v rokoch 2004 až 2009 títo slovenskí zástupcovia, europoslanci. 

* 14 zástupcov zo šiestich politických strán sa zaradilo do troch politických skupín.

*Slovenskí europoslanci pôsobili celkovo v 13 stálych výboroch a 2 podvýboroch, 1 dočasnom výbore, a 21 medziparlamentých delegáciách, delegáciách zmiešaných parlamentných výborov a výboroch parlamentnej spolupráce.

## Externé odkazy
* Zoznam na Informačnej kancelárie EP 

Kategória:Zoznamy europoslancov SR
Róbert Károlyi

JUDr., Mgr. **Róbert Károlyi** (* 12. október 1970, Šaľa) je bývalý viceprezident Hasičského a záchranného zboru. 

## Životopis
V roku 1985 ukončil Vojenské gymnázium SNP v Banskej Bystrici a následne v roku 1993 ukončil štúdium na Vysokej vojenskej pedagogickej škole v Bratislave. Po jej ukončení nastúpil do Vojenského útvaru Vajnory. Koncom roka 1995 sa stal príslušníkom Okresnej správy Zboru PO v Galante. Popri zamestnaní vyštudoval v rokoch 1996 až 2001 Akadémiu Policajného zboru v Bratislave. V roku 2002 sa stal vedúcim oddelenia požiarnej prevencie na Okresnom riaditeľstve HaZZ v Galante. V roku 2004 sa stal riaditeľom Okresného riaditeľstva Hasičského a záchranného zboru v Galante a následne v roku 2005 riaditeľom Krajského riaditeľstva Hasičského a záchranného zboru v Trnave. 

17. novembra 2008 bol vymenovaný do funkcie viceprezidenta HaZZ SR, z ktorej bol odvolaný v roku 2009. Po odchode z HaZZ naďalej pôsobí v oblasti požiarnej ochrany ako špecialista PO. V roku 2019 bol navrhnutý a zvolený za prezidenta Asociácie pasívnej požiarnej ochrany SR.

## Referencie

Kategória:Osobnosti zo Šale
Kategória:Slovenskí hasiči
Kategória:Absolventi Akadémie Policajného zboru
Muğla

**Mugla** (tur. Muğla, gr. Μούγλα (Múgla)) je mesto na juhozápadnom pobreží Turecka, v rovnomennej provincií.

## História
V staroveku bolo toto územie obývané Kármi, pričom sa dostávalo pod vplyv Grékov, ktorí tu sídlili na neďalekom pobreží a na ostrove Rodos. Územie neskôr pripadlo Peržanom, Macedóncom, Rodosčanom, ktorí sa tu pravdepodobne aj usadili a neskôr Rimanom. Skutočné mesto tu však vzniklo až neskôr, v 10. storočí, kedy sa tu usadili mnohí Gréci z neďalekého Dodekanézu, Peloponézu a tiež ďalších egejských ostrovov. Počas turkokratie tu Gréci stále tvorili väčšinu a držali mestskú ekonomiku, nakoľko sa starali o obchodovanie. Grécka komunita sa v meste dištancovala od miestnych Turkov a tak sa mesto rozdelilo na dva samostatné celky. Významná grécka komunita Mugly a celej západnej Anatólie opustila tieto územia počas grécko-tureckej výmeny obyvateľstva v roku 1923.

## Dnes
Dnes patrí Mugla k malým tureckým mestám na západnom pobreží. Má približne 20 000 obyvateľov a jej obchodný význam sa po odchode Grékov zmenšil. Sídli tu však univerzita a mesto je zaujímavé svojou starou architektúrou, ktorá láka veľa turistov. V meste môžeme navštíviť aj tradičný osmanský bazár,  veľkú mešitu Kurşunlu Cami z 15. stor., kúpele (Chammam) z 13. stor. staré grécke a turecké štvrte, vežu z hodinami, ktorú postavil miestny grécky podnikateľ v 19. stor., či miestne múzeum. Z Mugli pochádza známa francúzska herečka, gréckeho pôvodu Anna Mouglalis.

## Zdroj
* Ioannis Zografidis-Ellinikes poleis tis Mikras Asias

Kategória:Mestá v Turecku 
Kategória:Staroveké Grécko
QR kód

náhľad|QR Kód pre webovú adresu <code></code>

**QR kód** alebo **QR code** je dvojrozmerný čiarový kód, ktorý vyvinula japonská spoločnosť Denso-Wave v roku 1994. Skratka „QR“ pochádza z anglického označenia *Quick Response* (*Rýchla reakcia*), keďže kód je navrhnutý s ohľadom na rýchle dekódovanie.

Princíp použitia spočíva v tom, že QR kód vytlačený na papier alebo predmet sa zosníma kamerou alebo fotoaparátom, a softvér dekóduje textovú informáciu obsiahnutú v kóde. V Japonsku sa QR kód stal de facto štandardom a väčšina mobilných telefónov so vstavaným fotoaparátom vie tieto kódy dekódovať.

## Obsah
QR kód sa skladá z bielych a čiernych štvorcových modulov zložených do štvorcovej matice. Veľkosť matice je od 21×21 do 177×177 bodov s nárastom o 4 moduly v každom rozmere.

### Kapacita
QR kód môže obsahovať písmená, čísla alebo japonské znaky kandži a je schopný pojať rôzne množstvo informácií podľa obsahu:

### Použitie
Kód bol pôvodne navrhnutý na sledovanie jednotlivých súčiastok pri výrobe automobilov. Neskôr sa začal používať na kódovanie rôznych kontaktných informácií. QR kód tak môže obsahovať
* webovú adresu (formát URL alebo MEBKM)
* e-mailovú adresu (bežný text, formát URI alebo MATMSG)
* telefónne číslo (formát URI)
* kontaktné informácie (formát vCard alebo MECARD)
* správu SMS
* správu MMS
* geografickú pozíciu
* údaje o udalosti – názov, miesto, čas, trvanie (formát iCalendar)

## Licencia
QR kód je otvorený štandard, keďže spoločnosť Denso-Wave zverejnila špecifikáciu a neuplatňuje patentovú ochranu.

## Referencie

## Externé odkazy
* QR kódy
* Generátor QR kódu online

Kategória:Čiarové kódy
Gordon Bunshaft

náhľad|Lever House
**Gordon Bunshaft** (* 9. máj 1909, Buffalo, New York, USA – † 6. august 1990, New York) bol americký architekt, ktorý získal v roku 1988 Pritzkerovu cenu.

Študoval na MIT. Bol modernistom, ktorého ovplyvnili architekti Mies van der Rohe a Le Corbusier. Jeho najznámejším dielo je budova *[[Lever House]]*, ktorá je sídlom spoločnosti Lever Brothers. Pracoval s architektom D. E. Stoneom a priemyselným dizajnérom Raymondom Loewym. Bol zamestnancom a neskôr aj partnerom v Newyorskej architektonickej firme Skidmore, Owings a Merrill.

## Budovy
*1951 - *Lever House* - New York
*1953 - *Manufacturers Hanover Trust Branch Bank* - New York
*1961 - *One Chase Manhattan Plaza** - New York
*1962 - *CIL House* - [[Montreal]]
*1962 - *Albright-Knox Art Gallery*, prínos - [[Buffalo (New York)]]
*1963 - *Travertine House* - East Hampton, New York)
*1963 - *Beinecke Rare Book and Manuscript Library* - [[Yaleská univerzita]], [[New Haven (Connecticut)]]
*1965 - *Banque Lambert* - [[Brusel]]
*1967 - *Marine Midland Building* - New York
*1971 - *Lyndon Baines Johnson Library and Museum* - [[Austin (Texas)]]
*1974 - *Solow Building* - New York
*1974 - *Hirshhorn Museum and Sculpture Garden* - [[Washington, D.C.]]
*1983 - *National Commercial Bank* - [[Džidda]], [[Saudská Arábia]]

== Galéria ==
<gallery>
Image:Yale-beinecke-library.jpg|*Beinecke Library*<BR>Yaleská univerzita, 1963<BR>
Image:SolowBuilding.jpg|*Solow Building*<BR>New York, 1974<BR>
Image:Hirshhorn Museum and Sculpture Garden - exterior.jpg|*Hirshhorn Museum*<BR>Washington, D.C. 1974
Image:Johnson library.jpg|*Lyndon Baines Johnson Library and Museum''Austin (Texas), 1971


## Iné projekty

## Externé odkazy
* Gordon Bunshaft Pritzker Architecture Prize Laureate 

Kategória:Architekti USA
Kategória:Modernistickí architekti
Kategória:Osobnosti z Buffala
Slovenská komora architektov

náhľad|Sídlo SKA na Námestí SNP, 18 v Bratislave
**Slovenská komora architektov** (**SKA**) je samosprávna stavovská právnická osoba nepodnikateľskej povahy so sídlom v Bratislave s preneseným výkonom štátnej správy, ktorá reguluje výkon povolania architekt/-ka a krajinný architekt/-ka a podieľa sa na ochrane verejných záujmov v oblasti architektúry a urbanizmu.

Bola zriadená 1. júna 1992 zákonom Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch. Svoju činnosť financuje z vlastných príjmov bez štátnych dotácií.

Od roku 2003 je členkou Architektonickej rady Európy (ACE) a súčasťou siete príslušných orgánov v architektúre (ENACA).

Slovenská komora architektov okrem iných zákonom stanovených úloh overuje súťažné podmienky súťaží návrhov v oblasti architektúry a poskytuje vyhlasovateľom odbornú pomoc pri organizovaní a vyhodnocovaní verejných súťaží, stará sa o stavebnú kultúru a harmonické utváranie územia. Od roku 2002 je vyhlasovateľkou Ceny Slovenskej komory architektov CE ZA AR.

## Externé odkazy
* komarch.sk - oficiálna stránka

Kategória:Architektonické organizácie
Kategória:Architektúra na Slovensku
Kategória:Organizácie založené v 1992
Alexander Nejedlý

Gen. JUDr. **Alexander Nejedlý** (* 9. apríl 1965, Michalovce) bol do roku 2020 prezidentom Hasičského a záchranného zboru.

## Životopis
V roku 1984 ukončil Strednú priemyselnú školu v Žiline, v odbore požiarnej ochrany a v rokoch 1994 až 1999 absolvoval štúdium na Akadémii Policajného zboru v Bratislave, kde získal titul doktora práv. 

Spočiatku pracoval ako hasič v podniku Chemko Strážske, neskôr na Okresnej správe Zboru Požiarnej ochrany v Michalovciach. V roku 1996 sa stal veliteľom zmeny jednotky Zboru Požiarnej ochrany v Michalovciach. V roku 2006 sa stal riaditeľom Okresného riaditeľstva Hasičského a záchranného zbor (HaZZ) u v Michalovciach.

14. júla 2008 bol vymenovaný za prezidenta Hasičského a záchranného zboru. Vo funkcii pôsobil až do 1. augusta 2011, keď bol prevelený na veliteľstvo Hasičského a záchranného útvaru hlavného mesta Bratislavy. Na prezídium HaZZ sa vrátil 1. mája 2012.

V máji 2014 povýšíl prezident Ivan Gašparovič do hodnosti generála Alexandra Nejedlého ako vôbec prvého príslušníka Hasičského a záchranného zboru Minister vnútra Robert Kaliňák navhrnutie na povýšenie odôvodnil výraznou zásluhou Alexandra Nejedlého na reformách v zbore. Má ísť o poctu nielen Nejedlému, ale celému zboru.

## Referencie

Kategória:Osobnosti z Michaloviec
Kategória:Slovenskí hasiči
Kategória:Absolventi Akadémie Policajného zboru
Kategória:Slovenskí generáli
Čierny diel

**Čierny diel** môže byť:
*vrch v Nízkych Tatrách, pozri Čierny diel (vrch v Nízkych tatrách)
*vrch vo Zvolenskej kotline, pozri Čierny diel (vech vo Zvolenskej kotline)
* vrch v Žiari, pozri Čierny diel (vrch v Žiari)
Maxipes Fík

***Maxipes Fík*** je česko-slovenský animovaný seriál, ktorý zobrazuje príhody obrovského inteligentného bernardína Fíka a jeho kamarátky Aje (v slovenskej verzii Alenka). V roku 1978 bol vyrobený jeden silvestrovský špeciálny diel s názvom *Maxipes Fík filmuje*.

## Časti
### 1. séria (1975)
# „Zrození Maxipsa Fíka“ – Narodenie Maxipsa Fíka
# „Zmoudření Maxipsa Fíka“ – Zmúdrenie Maxipsa Fíka
# „Maxipes Fík sportuje“ – Maxipes Fík športuje
# „Fík ve škole“ – Fík v škole
# „Fík za volantem“ – Fík za volantom
# „Fík – mistr skoku“ – Fík majstrom v skoku
# „Fík jde do světa“ – Fík cestuje do sveta
# „Maxipes Fík trosečníkem“ – Maxipes Fík stroskotancom
# „Maxipes Fík v teplých krajích“ – Maxipes Fík v teplých krajinách
# „Maxipes Fík polárníkem“ – Maxipes Fík polárnikom
# „Maxipes Fík u protinožců“ – Maxipes Fík u protinožcov
# „Maxipes Fík objevitelem“ – Maxipes Fík objaviteľom
# „Maxipes Fík se vrací“ – Maxipes Fík sa vracia

### 2. séria (1978) – Divoké sny Maxipsa Fíka
# „O požárnících“ – O hasičoch
# „O kopané“ – O futbale
# „O prázdninách“ – O prázdninách
# „O velkém městě“ – O veľkom meste
# „O žních“ – O žatve
# „O lupičích“ – O lupičoch
# „O lovu“ – O love
# „O vynalézání“ – O vynálezcoch
# „O velké zimě“ – O veľkej zime
# „O Vánocích“ – O Vianociach
# „O hledání pokladu“ – O hľadaní pokladu
# „O Minifíkovi“ – O Minifíkovi
# „O nevěstě“ – O neveste
## Ďalší tvorcovia
* Dramaturgia: Kateřina Krejčí 
* Zvuk: Benjamin Astrug 
* Animácia: Libuše Čihařová, Růžena M. Brožková, Milada Kačenová, Irena Jandová, Věra Kudrnová, Oldřich Haberle, Milan Klikar, Václav Bedřich, Věra Michlová, Tomáš Horovič, Anna Habartová
* Výtvarník: Jiří Šalamoun
* Výtvarná spolupráca: Bohumil Šiška 
## Dabing
### 1. dabing - ČST/STV
* V slovenskom znení: Stano Dančiak (v niektorých dieloch aj Karol Čálik) (rozprávač)
* Réžia slovenského znenia: Svätopluk Šablatúra
### 2. dabing - TV JOJ
* V slovenskom znení: Ivo Gogál (rozprávač)
* Spolupracovali: Branislav Mitka, Róbert Boldiš, Lenka Hudecová, Attila Fischer, Erika Košová
* Vyrobilo: Štúdio Finikin pre MAC TV

## Externé odkazy
* Maxipes Fík v Česko-Slovenskej filmovej databáze
* Maxipes Fík na ČT

Kategória:Detské filmy a seriály
Kategória:Česko-slovenské kreslené seriály
Kategória:Fiktívne psy
Kategória:Večerníčky
Gregory Smith

**Gregory Smith**, celým menom **Gregory Edward Smith** (* 6. júl 1983, Toronto, Ontário, Kanada) je kanadsko-americký herec. Gregoryho mladší brat Douglas Smith je taktiež herec.

## Životopis
Gregory má dvojité štátne občianstvo, je občanom USA a aj Kanady. Je najstarším zo štyroch detí filmového producenta Maurice Smitha a Terrei Smithovej. Už ako štrnásťmesačný stál pred kamerou v rôznych reklamných spotoch a prvú hosťovskú filmovú rolu obsadil v roku 1991 v televíznom seriáli *[[Street Justice]]*. V pätnástich účinkoval vo filme Joa Danteho Small Soldiers a jeho televíznou partnerkou bola Kirsten Dunst. Dva roky neskôr stál vo filme *The Patriot* od Rolanda Emmericha po boku Mela Gibsona, Heatha Ledgera, Jasona Isaaca a Joely Richardson. V roku 2002 získal hlavnú filmovú rolu v televíznom seriáli Everwood a vďaka ktorej sa v USA stal idolom teenegerov.

## Filmografia (výber)
*1994 - *Andre* *(Andre)*
*1996 - *Harriet the Spy*
*1998 - *[[Small Soldiers]]*
*1999 - *Zenon: Girl of the 21st Century*
*2000 - *Patriot*
*2001 - *Kate Brasher (televízny seriál)*
*2001 - *American Outlaws*
*2002/2006 -  *[[Everwood|Everwood (televízny seriál)]]* *(Everwood)*
*2003 - *A Wrinkle in Time*
*2004 - *Book of Love*
*2005 - *Nearing Grace*
*2005 - *Kids in America*
*2007 - *Boot Camp*
*2007 - *Closing the Ring*
*2007 - *The Seeker: The Dark Is Rising*

## Externé odkazy
Gregory Smith v internetovej filmovej databáze

## Zdroj
*

Kategória:Kanadskí filmoví herci
Kategória:Kanadskí televízni herci
Kategória:Filmoví herci USA
Kategória:Televízni herci USA
Kategória:Osobnosti z Toronta
Río Turbio (Santa Cruz)

**Yacimientos Río Turbio** alebo **Río Turbio** je mestečko na úpätí Ánd v južnej Argentíne. Leží v juhozápadnom cípe provincie Santa Cruz a departmentu Güer Aike, asi  od hranice s Čile a asi  od hlavného mesta provincie Río Gallegos. Pri sčítaní ľudu v roku 2010 malo mesto 8 814 obyvateľov. Mesto bolo založené v roku 1942.

## Podnebie
Klíma je studená s priemernou ročnou teplotou medzi 5 a 6&nbsp;°C. V lete môže mimoriadne dosiahnuť teplota aj 28&nbsp;°C a v zime klesnúť až na -25&nbsp;°C.

## Referencie

## Iné projekty

## Externé odkazy
* História mesta  

Kategória:Mestá v provincii Santa Cruz
Veľký Žiar

**Veľký Žiar** môže byť:

*vrch v Horehronskom podolí, pozri Veľký Žiar ()
*vrch v Slanských vrchoch, pozri Veľký Žiar ()
*vrch v Štiavnických vrchoch, pozri Veľký Žiar (vrch v Štiavnických vrchoch)
Kľačiansky potok

**Kľačiansky potok** môže byť:

*prítok Tmavej v povodí Nitry, pozri Kľačiansky potok (prítok Tmavej)
*prítok Váhu v Turci, pozri Kľačiansky potok (prítok Váhu)
Selendorf

**Selendorf** alebo **Sellendorf** bola historická stredoveká osada v dnešnej Hornej Mlynskej doline, ktorá zanikla asi v polovici 16. storočia. V roku 1280 bola pripojená k Lamaču a tým sa de facto stala súčasťou Bratislavy.

Obyvateľstvo sa venovalo vinohradníctvu, lesnému hospodárstvu, ťažbe dreva, poľnohospodárstvu, páleniu vápna a uhlia.

Spomína sa zničený kostol svätej Margity ako "pustý kostolíček". Na čele osady stál vlastný richtár. nachádzal sa tu kameňolom, pieskovisko, vápenka, mlyn a studňa pri kostole.

## Zdroje
* Vladimír Horváth: Bratislavský topografický lexikon, 1990

Kategória:Obce začlenené do Bratislavy
Schöndorf

**Schöndorf** (doslova: krásna ves) môže byť:
* častý nemecký názov lokality (zastarano v niektorých prípadoch aj: *Schöndarf*, *Sundorf*, *Schöndorff*, *Schendorff* a pod.), napr.:
** v Nemecku:
*** obec v Porýní-Falcku, pozri Schöndorf (Trier-Saarburg)
*** obec v Durýnsku, pozri Schöndorf (Saale-Orla)
** na Slovensku: Krásna Ves v Bratislave, pozri Krásna Ves (Bratislava)
** v Česku: Krásněves
* priezvisko, napr.:
** Anton Schöndorf (1904–2007), nemecký právnik
** Bettina Schöndorf-Haubold (* 1972), nemecká právna vedkyňa a učiteľka
** Erich Schöndorf (* 1947), nemecký ekologický právnik
** Friedrich Schöndorf (viacero osôb)
** Harald Schöndorf (* 1944), nemecký filozof
Grevenbroich

**Grevenbroich** je nemecké mesto v spolkovej krajine Severné Porýnie-Vestfálsko patriace do krajinského okresu Rhein-Kreis-Neuss.

## Poloha
Mesto je položené pozdĺž toku rieky Erft, približne 15 kilometrov juhozápadne od mesta Neuss a 15 km juhovýchodne od mesta Mönchengladbach. Najvyššiu nadmorskú výšku v katastrálnom území mesta má kopec Vollrather Höhe (). Najnižšia výška je na pobreží rieky Erft ().

## Zdroje
* 

## Referencie

Kategória:Mestá v Severnom Porýní-Vestfálsku
Konštruktívny okraj

náhľad|Tri typy interakcií na okrajoch tektonických platní.
**Konštruktívny okraj** (iné názvy: **divergentný okraj platne**, **extenzný okraj platne**) je v platňovej tektonike hranica medzi tektonickými platňami, ktoré sa pohybujú smerom od seba. Na mieste kde sa platne rozchádzajú z astenosféry preniká magma, ktorá na preniká cez riftové údolia v strede stredooceánskych chrbtoch a spôsobuje bazaltový podmorský vulkanizmus. V dôsledku gravitácie sa bazalty vzďaľujú od stredu do strán, do vzniknutých prasklín vniká nová magma, ktorá spôsobuje ďalšie zaťaženie a oddialenie hornín. Proces sa neustále opakuje spôsobuje rozchádzanie oceánskeho dna.

## Vznik
thumb|Magnetické pásy na morskom dne v časovej postupnosti:<br/>a) Stredooceánsky chrbát pred 5 miliónmi rokov,<br/>b) pred 2-3 miliónmi rokov,<br/>c) súčasnosť.
Takéto okraje sa vyvíjajú na miestach kontinentálnych riftov, ktoré prejdú do štádia rozchádzania oceánskeho dna. Divergentné okraje sú preto najmä medzi oceánskymi platňami. Rifty vznikajú v miestach vyklenutia astenosféry s vysokým tepelným tokom dodávaným z plášťa.

Vyklenutá astenosféra v novo vznikajúcej riftovej oblasti najprv nataví kontinentálnu kôru a neskôr zmení jej felzický charakter na bázický. Po zlomoch a prasklinách v kôre potom na povrch preniká bazaltová magma. Oblasti riftov sú neskôr väčšinou zaplavené morom. Podmorský vulkanizmus pokračuje okolo zlomov, ktoré na povrch privádzajú novú magmu, vzniká stredooceánsky chrbát. Vyvrhovanie magmy, ktorá preniká na povrch vďaka vyklenutiu astenosféry spôsobuje, že boky vyvýšeného stredooceánskeho chrbta sa rozchádzajú v dôsledku gravitácie a novo vzniknuté extenzné trhliny ešte viac podporujú prienik magmy. Dôsledkom týchto procesov je fakt, že najmladšie horniny sú blízko stredooceánskeho chrbta a najstaršie blízko pri kontinente. Možno pri tom po oboch stranách stredooceánskeho chrbta pozorovať symetrické pásy rovnako starých hornín.

Priemerný prírastok novej oceánskej kôry na konštruktívnom okraji je okolo 2 cm za rok. Takáto rýchlosť je porovnateľná s rastom ľudských nechtov. Avšak v priebehu desiatok miliónov rokov sa tak platne mohli posunúť o tisíce kilometrov. Typickým prejavom vulkanizmu na okrajoch platní sú pokojné výlevy málo viskóznej magmy, za vzniku typických poduškových láv. V oblastiach divergencie platní vznikajú iba plytké zemetrasenia. Predpokladá sa, že rifty a divergentné okraje vznikajú nad stúpajúcimi konvekčnými prúdmi astenosféry.

## Príklady
*Stredoatlantický chrbát - okraj medzi Africkou-Eurázijskou a Severoamerickou-Juhamerickou platňou
*Červené more - okraj Africkej a Arabskej platne
*Východoafrický rift - vznijakúci konštruktívny okraj v Africkej platni
*Západoantarktický rift
*Východopacifický chrbát
*Pacificko-antarktický chrbát
*Galapágsky chrbát
*Gakkelský chrbát
*chrbát Explorer

## Referencie

Kategória:Platňová tektonika
Diaľnica A46 (Nemecko)

**Diaľnica A46** () je nemecká diaľnica v spolkovej krajine Severné Porýnie-Vestfálsko. Po svojom dokončení povedie od holandskej štátnej hranice neďaleko mesta Heinsberg, cez Wuppertal a Düsseldorf až po mesto Bestwig v regióne Sauerland, kde sa napojí na diaľnice A33 a A44.

## Úseky
Diaľnica je zatiaľ vybudovaná v troch úsekoch:
* Heinsberg - Neuss - Düsseldorf - Wuppertal
* Hagen - Iserlohn - Hemer
* Arnsberg - Bestwig

Zvyšné úseky sú v štádiu plánovania, pričom kompletné dokončenie diaľnice sa plánuje na rok 2023.

## História
Diaľnica A46 vznikla prestavaním a rozšírením spolkovej cesty 326, ktorá vedie z Düsseldorfu do Wuppertalu. Na niektorých úsekoch však bola vystavaná úplne nová cesta - pôvodné plány počítali s jej označením *A201*. Pôvodne sa na označenie tejto diaľnice používal termín *Wupperschnellweg*, no ten postupne upadol do zabudnutia.

## Galéria

Súbor:A46.jpg|A46 medzi mestami Hückelhoven a Erkelenz 
Súbor:A46 bei Haan.jpg|A46 pri meste Haan
Súbor:Wuppertal Dorrenberg 0010.jpg|Pri Wuppertale
Súbor:Universitaetstunnel in Duesseldorf-Bilk, von Osten.jpg|Tunel v Düsseldorfe


## Iné projekty

## Externé odkazy
*Priebeh trasy diaľnice A46
*Zoznam výjazdov, križovatiek a iných objektov na A46

46
Dvojrozmerný čiarový kód

**Dvojrozmerný čiarový kód**, **2D čiarový kód**, **2D kód** alebo **maticový kód** je čiarový kód, ktorý nesie strojovo čitateľnú informáciu zakódovanú v svetlých a tmavých alebo farebných plochách usporiadaných v dvoch smeroch. Takéto usporiadanie umožňuje uložiť väčšie množstvo informácií než bežný, lineárny čiarový kód.

## Typy 2D kódov

## Referencie

Kategória:Čiarové kódy
Kavala

**Kavala** (gr. Καβάλα - Kavala) je druhé najväčšie mesto v severnom Grécku, leží v kraji Východná Makedónia a Trácia.

## Dejiny
### Starovek
Spočiatku bolo územie Kavaly obývané Trákmi, no tých v 7. storočí pred Kr. odtiaľto vyhnali Gréci z neďalekého ostrova Thasos, ktorí tu založili kolóniu Neapolis (Nové mesto). Podľa niektorých názorov však bol Neapolis kolóniou Aténčanov, čo však je nepravdepodobné, lebo poloha mesta je blízsko vplyvu Thassosu a okolo Neapolisu boli aj iné jeho kolónie. Mesto však bolo samostatný štát a spojenec Atén, aj preto, že obyvatelia Thassosu boli Ióni, rovnako ako aj Aténčania. Na strane Atén bolo aj počas Peloponézskej vojny až do roku 340 pred Kr., kedy ho ovládli Macedónci s kráľom Filipom II.. Mesto patrilo Macedónií, ktorú v 2. storočí pred Kr. ovládli Rimania. V 1. storočí pred Kr. sem z Ríma utiekli Caesarovi vrahovia Brutus a Cassius, ktorých však porazil Augustus pri neďalekom meste Filippy. V nasledujúcom storočí sem prišiel apoštol Pavol a od tej doby sa v meste rozmáhalo kresťanstvo, ktoré v 4. storočí vytlačilo pohanské kulty. V roku 395 mesto pripadlo Východorímskej (Byzantskej) ríši.

### Byzantské obdobie
Počas tohto obdobia bolo mesto Neapolis premenované na Christoupoli (Kristovo mesto). V 6. storočí tu cisár Justinián I. postavil mohutné opevnenia, ktoré v budúcnosti slúžili na ochranu proti bulharským útočníkom. Opevnenia boli posilnené aj v 8. a 
9. storočí. V roku 1185 mesto dobyli Normani a v roku 1387 Turci čím sa dostalo do Osmanskej ríše.

## Turkokratia
Počas tureckej doby si mesto zachovalo svoj grécky charakter a v tejto dobe dostalo svooje dnešné meno, Kavala. Mesto prosperovalo aj v tomto období, v 16. storočí tu veľkovezír gréckeho pôvodu Ibrahim Paša postavil nový vodovod. Turci ďalej využívali byzantské hradby a pevnosť *Panagia*, ktoré stoja dodnes. V meste sa usadila aj bulharská komunita, ktorá Kavalu nazývala Morunets.

### Moderné dejiny
V roku 1912 Kavalu ovládli Bulhari s cielom bulharizovať grécke obyvateľstvo, no o rok neskôr mesto dobyli Gréci. Bulharská menšina sa potom vysťahovala do Bulharska. Po grécko-tureckej vojne v roku 1923 sa tu usadili Maloázijskí Gréci, čím sa zvýšil význam mesta. Boli tu vytvorené široké odvetvia priemyslu a poľnohospodárstva, zvlášť kvalitný bol miestny tabak a víno.

## Súčasnosť
Kavala patrí medzi grécke veľkomestá, nachádzajú sa tu pláže, je tu dôležitý prístav a zvlášť kvalitné je miestne víno, preto sa táto oblasť nazýva aj *grécke Bordeaux*. Žije tu približne 64 000 obyvateľov. Pochádza odtiaľto viacero gréckych osobností, ako speváčka Despina Vandi, futbalista Theodoros Zagorakis, speváci Vassilis Karas či Nikos Kourkoulis a spisovateľ Vassilis Vassilikos.

## Partnerské mestá
*  Agádír, Maroko, 2001
*  Gabrovo (mesto), Bulharsko, 1975
*  Goce Delčev, Bulharsko, 2003
*  Gradiška, Bosna a Hercegovina, 1994
*  Martuni, Arménsko, 2001
*  Norimberg, Nemecko, 1998
*  Tekirdağ, Turecko, 2003
*  Termini Imerese, Taliansko, 2001
*  Vranje, Srbsko, 2009

## Iné projekty

## Externé odkazy
* Oficiálna stránka 

## Zdroj

Kategória:Mestá v Grécku
Kategória:Staroveké mestá
Bratislavafilm

***Bratislavafilm*** je slovenský film z roku 2009 z dielne režiséra Jakuba Kronera.

## Dej

Bratislava je film o živote spoločnosti z pohľadu ľudí na jej okraji. Zobrazuje mesto s určitými pravidlami a ich porušovanie. Ukazuje najmä život niektorých mladých ľudí na sídlisku Petržalka, život mladej a staršej rodiny z Petržalky a problémy mafiána v Bratislave.

Film je zasadený do súčasnosti. Zobrazuje jeden deň z pohľadu mafiána (Peter Batthyany), taxikára (Jozef Kapec), ktorý prežíva manželskú krízu, a mladého dílera drog (Michal Nemtuda). Týchto ľudí spája človek, ktorý prichádza do Bratislavy za prácou (Ľuboš Kostelný). Príbehy sa prelínajú a vyvrcholia do drámy.

## Osoby a obsadenie
* Zuzana Fialová
* Peter Batthyany
* Robert Roth
* Jozef Kapec
* Michal Nemtuda
* Róbert Jakab
* Jakub Kroner
* Jana Gavačová
* Oliver Domaracký
* Anna Šišková
* Ján Kroner
* Katarína Slivková
* Jozef Dubovský
* Denis Domaracký
* Michal Mikuláš
* Ronald Tančár
* Tomáš Skrúcaný
* Ľuboš Kostelný
* Tomáš Kadlec
* Andrej Kováč
* Peter Aczel
* Daniel Chládek

## Externé odkazy
* Oficiálna stránka 
* Recenzia (SK)

Kategória:Filmy režírované Jakubom Kronerom
Kategória:Slovenské filmy
Kategória:Filmy z 2009
Kategória:Filmy podľa názvu
Česko-slovenský národný výbor

**Česko-slovenský národný výbor** alebo **Československý národný výbor** (skratka **ČSNV**) môže byť:
* nepresne: Národný výbor československý
* najvyšší orgán druhého česko-slovenského odboja založený 17. októbra 1939 v Paríži, neskôr s pôsobiskom aj v Londýne, od júna 1940 pôsobiaci len z Londýna, v júli 1940 pretransformovaný na exilovú vládu (Dočasné štátne zriadenie), pozri Československý národný výbor (1939 – 1940)
* politický orgán na podporu druhého česko-slovenského odboja založený 18.20. apríla 1939 v Spojených štátoch, pozri Československý národný výbor (Spojené štáty)

## Pozri aj
* národný výbor

## Referencie
Peter Sklár

**Peter Sklár** (* 25. január 1968, Modra) je slovenský filmový, seriálový, divadelný a dabingový herec.

## Životopis
Narodil sa v Modre, ale vyrastal v Bratislave, kde už ako dieťa účinkoval v rozhlase. Po skončení bratislavského gymnázia, odišiel do Prahy, kde vyštudoval DAMU (19881992), kde si zmenil aj meno. Rôzne postavy stvárnil za 17 rokov v divadle GUnaGU. Účinkoval aj v divadlách Ludus, G-dur, Štúdio L+S, Divadlo a.ha.

Do povedomia divákov sa dostal v humoristickej skeč-šou *[[S.O.S. (televízna relácia)|S.O.S.]]* v rokoch 20042008, ktorá sa stala jedným z najsledovanejších programov verejnoprávnej televízie za uplynulých niekoľko rokov spolu s Petrou Polnišovou, Danielom Danglom a Romanom Pomajbom. A v roku 2005 ako zábavný program získal ocenenie v ankete OTO.

V rokoch 20062011 účinkoval v slovenskom sitkome *[[Mafstory]]*, kde stvárňoval mafiánskeho bossa Alberta „Ali“ Krasňanského. Námetom na vznik seriálu bolo divadelné predstavenie divadla GUnaGU *[[English is Easy, Csaba is Dead]]*.

Bol novou postavou v seriáli *[[Panelák (seriál)|Panelák]]*, kde stvárňoval gynekológa Filipa Malého. Mihol sa aj v seriáli *[[Kutyil s.r.o.]]* či *[[Profesionáli (slovenský seriál)|Profesionáli]]*. Od roku 2015 (8 rokov) stvárňoval postavu starostu Karola Frlajza v najsledovanejšom televíznom programe *[[Horná Dolná]]*.

V rokoch 20222023 stvárnil postavu Emila Berku v seriály *[[Hranica (slovenský seriál)|Hranica]]* a od roku 2021 postavu lekára v seriáli *[[Iveta (seriál)|Iveta]]*, ktorý režíroval Jan Hřebejk.

Jeho hlas môžeme často počuť prostredníctvom dabingu.

## Filmografia
* 1997: *Domov* (TV seriál)
* 1997: *[[Niekedy by som ťa zabila]]*
* 2000: *[[Čajová šálka lásky]]*
* 2002: *[[English is easy Csaba is dead]]* (divadelný záznam)
* 2004: *[[O dve slabiky pozadu]]*
* 20042008: *[[S.O.S. (televízna relácia)|S.O.S.]]*
* 20072012: *[[Mafstory]]* (Albert Krasňanský)
* 2007: *[[Mafiánske historky]]* (divadelný záznam)
* 2008: *[[Profesionáli (slovenský seriál)|Profesionáli]]* (Albert Krasňanský)
* 2009: *[[Kutyil s.r.o.]]* (Albert Krasňanský)
* 20102015: *[[Panelák (seriál)|Panelák]]* (Filip Malý)
* 2014: *[[Tajné životy]]*
* 20152022: *[[Horná Dolná (seriál)|Horná Dolná]]* (Karol Frlajz)
* 2015: *[[Vojtech]]*
* 2022: *[[Iveta (seriál)|Iveta]]* (lekár)
* 20222023: *[[Hranica (slovenský seriál)|Hranica]]* (Emil Berka)

## Divadlo
* *Syna či dcéru* (Divadlo Andreja Bagara, postava kultúrneho referenta Sergeja Daceja)
* *English is easy Csaba is dead*  (GUnaGU, postava mafiánskeho bossa Mikiho)

## Referencie

## Iné projekty

## Externé odkazy
* 

Kategória:Slovenskí filmoví herci
Kategória:Slovenskí televízni herci
Kategória:Slovenskí divadelní herci
Kategória:Slovenskí dabingoví herci
Kategória:Absolventi Akadémie múzických umení v Prahe
Kategória:Osobnosti z Modry
Chocholnianska dolina

**Chocholnianska dolina** je dolina v Bielych Karpatoch, v podcelku Lopenícka hornatina.

Východiskom do Chocholnianskej doliny je obec Chocholná-Velčice. V doline sú ešte aj dnes početné a obývané kopaničiarske sídla (*Salašky, Pod tlstou horou, Palčie, Machnáč, Hrčárovce*). Vozovka smeruje až na vrch Kykula a prechádza na Českú stranu štátnej hranice. Chocholná stojí z veľkej časti na náplavovom kuželi, ktorý vznikol nánosmi materiálu z erozívnej činnosti potoka Chocholnica. Chocholnianska dolina je v dolnej časti pomerne širokou nivou s nízkym terénnym ohraničením. Neskôr začína prechádzať cez geologický podklad tvorený horninami bradlového pásma – sprava je to masív masív drietomského Žľabu () spolu s bralnatým vrchom Sokolí Kameň a zľava sú to vrchy Horného a Dolného Bradla. V hornej časti doliny ide už o morfologicky monotónny flyš.

Na úpätí Melčického vrchu sa nachádza prírodná pamiatka Petrová.

Kategória:Doliny v Bielych Karpatoch
Kategória:Chocholná-Velčice
Kategória:Geografia okresu Trenčín
V mene lásky

***V mene lásky*** ( *En nombre del amor*) je mexická telenovela z produkcie spoločnosti Televisa v rokoch 2008 – 2009. Hlavné postavy stvárnili herci Allison Lozz a Sebastián Zurita, v záporných rolách účinkovali Leticia Calderón a Altair Jarabo. Na Slovensku túto telenovelu v premiére vysielala JOJ Plus od 24. augusta 2009 do 18. decembra 2009.

Telenovela je adaptáciou mexickej telenovely *Cadenas de Amargura* z roku 1991.

## Obsadenie

## Externé odkazy
* 
* 

Kategória:Mexické telenovely
Kategória:Telenovely z 2008
Kategória:Televízne seriály z roku 2008
Kategória:Telenovely Televisy
Galaktický disk

[náhľad|[Špirálová galaxia s priečkou Sochár (NGC 253)]]
**Galaktický disk** je časťou diskových galaxií, ako sú špirálové galaxie a šošovkové galaxie.

Galaktický disk sa nachádza v oblasti špirál. Nachádza sa tu väčšie množstvo prachu a plynu a mladšie hviezdy ako v galaktickom jadre alebo v galaktickom hale. Časť prachu a plynu v disku sa označuje ako **plynový disk** a časť hviezd ako **hviezdny disk**. 

## Nepravidelné obežné rýchlosti hviezd
Zistilo sa, že obežné rýchlosti hviezd v galaktickom disku vo väčšine diskových galaxií sú nepravidelné vzhľadom na svietivosť galaxie. Možným vysvetlením tohto problému je nesvietivá temná hmota.

## Zdroj

Kategória:Galaxie
Disková galaxia

[thumb|right|[Galaxia Sochár (NGC 253)]]
**Disková galaxia** je galaxia, ktorá má disk zo sploštenej otáčajúcej sa masy hviezd. Tieto galaxie môžu, ale nemusia obsahovať centrálnu galaktickú výduť.

Do tejto skupiny galaxií patria:
* špirálová galaxia
** špirálová galaxia bez priečky (typy S, SA)
** špirálová galaxia s priečkou (typ SB)
** prechodná špirálová galaxia (typ SAB)
* šošovková galaxia (typ E8, S0, SA0, SB0, SAB0)

Kategória:Galaxie